Knattspyrnufélag Fjallabyggðar lék við Samherja í B-deild karla í Norðurlandsmótinu um helgina . KF var mun sterkara liðið í upphafi leiks og braut ísinn strax á 10. mínútu þegar Aksentje Milisic kom KF yfir . Annað mark KF gerði Sævar Þór Fylkisson á 13. mínútu og staðan orðin 2 - 0 KF í vil . Sævar Þór skoraði svo aftur á 39. mínútu og var staðan 3 - 0 í hálfleik . Seinni hálfleikur byrjaði í raun svipað og sá fyrri þar sem KF menn voru mun sterkari aðilinn . Á 64. mínútu skoraði síðan Aksentje Milisic fjórða mark KF og staðan því orðin 4 - 0 . Á 81. mínútu skoraði síðan Gabriel Rafael 5 mark KF . Á 92. mínútu skoraði Sævar Þór Fylkisson sitt þriðja mark í leiknum og staðan orðin 6 - 0 fyrir KF . Það var síðan á 93. mínútu í uppbótartíma sem Sævar Gylfason innsiglaði 7 - 0 sigur KF . KF var með fjóra varamenn og nokkra menn á reynslu í þessum leik . KF leikur næst við Þór - 2 , föstudaginn 10. janúar kl. 21:15 .